Noor Bano (1942 - 14 Februari 1999) alikuwa mwimbaji kutoka Singh, Pakistan. Kwa sababu ya sauti yake nzuri na tamu, alikuwa maarufu mahali pote Sindh, hasa Singh vijijini. Noor Bano alizaliwa mnamo 1942 katika kijiji cha Mithoo Gopang karibu na Peero Lashari wilaya ya Badin Sindh. Baadaye alihamia Talhar Sindh. Jina la baba yake lilikuwa Suleman Gopang ambaye alikuwa mkulima maskini. Hakuhudhuria shule yoyote na alikuwa na kawaida ya kuimba nyimbo za harusi kwenye vijiji vilivyopo karibu. Alipata mafunzo ya muziki kutoka kwa Hayat Gopang na Ustadhi Mithoo Kachhi. Mwanachuoni mashuhuri Pir Ali Muhammad Shah Rashidi na Pir Hassamuddin Shah Rashidi walikuwa na mapenzi kwa muziki na utamaduni wa Sindh. Walitembelea makazi ya Syed Wadal Shah Rashidi huko Talhar. Syed Wadai Shah aliandaa programu ya muziki kwa heshima yao. Noor Bano aliitwa kuimba kwenye hiyo programu. Wageni walifurahiswa sana na sauti yake tamu asilia na walimshauri kuimba katika redio Pakistan Hyderabad. Pir Zaman Shah Rashidi, mtoto wa kiume wa Syed Wadal Shah alimtambulisha yeye katika Redio Pakistan mnamo mwaka 1960 mwishoni. Wimbo wake wa kwanza katika Redio Pakistan ulikuwa “Munhnjay Marooaran joon boliyoon sujanan” (منهنجي ماروئڙن جون ٻوليون سڃاڻان).